 coronavirus updates: TB Joshua, Apostle Suleman, Odumeje, D.K Odukoya ń gun orí òkè àdúrà nítorí COVID-19-Wò báwọn èèyàn fi wò wọn Lootọ awọn onimọ nipa ajakalẹ arun ti jẹ ko di mimọ pe ṣiṣe gaaya funra ẹni ati fifọ ọwọ wa ko mọ tonitoni nikan lo lee gba wa lọwọ arun yii, Sibẹ awọn wolii Ọlọrun kan ṣi n sọ pe awọn ni igbagbọ pe aawẹ ati adura n ṣe bẹbẹ. Ko si aniani pe awọn wolii wọnyii ni ipa pupọ ninu ironu awọn eeyan lorilẹ-ede Naijiria ọpọ lo si maa n gba gbogbo ohun ti wọn ba n sọ gbọ lorilẹ-ede Naijiria. Ni oṣu to kọja ni wolii kan to jẹ gbajugbaja lagbegbe ila oorun orilẹ-ede Naijiria, Chukwuemeka Odumeje to jẹ oludasilẹ ijọ Holy Ghost Intervention Minisitry kede pe oun yoo fi han arun coronavirus idi ti wọn fi n pe oun ni opin aisan ati ailera gbogbo Bakan naa ni eekan wolii miran, bii, Apositeli Suleiman Johnson to jẹ adari ijọ Omega fire Ministries Worldwide n bẹ ijọba pe ko gba oun laaye lati lọ sawọn ibudo ayẹwo ati itọju awọn alaarun Coronavirus. Aposteli Suleiman Johnson ni nitori iru awọn akoko bayii ni awọn iranṣẹ Ọlọrun gbogbo wa fun. Koda, alamojuto agba fun ijọ Mountain of Fire and miracles Minisirties MFM, Pasitọ Daniel Olukọya naa ko gbẹyin. Oun pẹlu ti kede adura ati awẹ ọlọjọ meje lati koju arun yii eleyi to ti da gbogbo agbaye wolẹ soju kan naa to si ti ran ọpọ lọ sọrun ọsangangan. Amọṣa eleyii to mu kawọn ọmọ orilẹ-ede Naijiria o pariwo julọ ni ti olori ijọ Synagogue Church of All Nations, Wolii TB Joshua. O gbe ẹni ati irọri lọ sori oke lọ gbadura fun arun Coronavirus lati dopin. Ṣaaju, bi ẹ ko ba gbagbe, loṣu kẹta ọdun yii ni wolii TB Joshua ti kọkọ sọ pe arun naa yoo parii Iyẹn lasiko ọkan lara awọn isin ijọ rẹ amọṣa ti arun yii faake kọri ti ko lọ. Iranṣẹ Ọlọrun naa ti gbe agbada adura gba orioke lọ. Wo nnkan tawọn eeyan sọ lori rẹ. Eeyan kan loju opo twitter ni ṣekarimi lawọn iranṣẹ Ọlọrun naa n ṣe kaakiri. Kong Nonny ṣalaye loju opo twitter tirẹ pe eto foto yiya lasan ni wolii TB Joshua lọ ṣe ni tirẹ. Wo nnkan tawọn eeyan miran n sọ. Odumeje: Ǹkan mẹwàá ti o yẹ ki o mọ nípa Odumejeje Gbajúgbajà Olùṣọ tó ń jẹ Liquid metal Tí wọn ba ni ki awọn eniyan darukọ olusọaguntan ti o gbajugbaja ni Naijiria ni asiko yìí , ǹkan ti o ṣeeṣe ki wọn sọ náà ni Odumejeje. Chukwuemeka Ohanemera ni olusọaguntan agba ni ilé ijọsin Mountain of Holy Ghost Intervention and Deliverance Ministry ní ilú Onisha ipinlẹ Anambra. Odumejeje ni ọpọ awon eniyan maa n pe, wọn si tun npee ni akọrin, ti àwọn eniyan si maa n gbọ orin rẹ jakejado orilede Naijiria. Awọn orukọ miran ti wọn tun maa n a pe ni Lion, Liquid Metal, Indaboski Pahose ati orukọ míràn bẹẹ. Àwọn nkan yìí ni ọpọ eniyan ko mọ nipa rẹ : Awọn ọmọ Naijiria ṣi n sọrọ nipa awọn iranṣẹ Ọlọrun kan ti wọn ni awọn yoo gba adura ati aawẹ lati fi ṣẹgun arun Coronavirus. 